बड़ : तूं इस नमें जीवनै द क्रीड़ा-रेखा एं, इस करी मगलो एं। ए सृष्टि हर जुगै च, त्रौं किस्में दे पात्रै दा नाटक, मंच रेई ऐ मगलो ! इक मेरे जनेह पात्र, जड़े रंग-मंच परा उतरियै नाटक दिक्खने आले च रली जन्दे न, दूए नन्दू जनेह जिनेईं सूत्रधार स्टेजा परा उतरी जाने दे संकेत करदा ऐ ते त्रिये तेरे जनेह जां नन्दू दी उस भनेई, माशटरेआनी इन्दरी आंगर, जड़े इस अजर अमर नाटकै गी चलाने आस्तै रंगमच पर, नमियां भूमकां लेइयै आई जन्दे न।